Er det ikke unfair, at din udlejer ikke kan udvide køkkenet? Det er trods alt ham, der ejer bygningen.

- Jeg er sikker på, at Henrik (From Andersen) har masser af plads til at udvide sit køkken. Han har et af de største køkkener i Nyhavn. Jeg har svært ved at se, hvorfor han ikke kan klare sig med det.

Majbritt Petersen er glad for, at hun nu får lov at drive sin butik videre, som hun overtog i 2007 som den første kvindelige indehaver nogensinde.

- Lige nu sidder jeg med to kunder, som jeg skal tatovere, men bagefter skal jeg da ringe rundt til alle og fortælle den glade nyhed. Jeg har været så nervøs, så jeg har slet ikke forberedt en fejring.

Henrik From Andersen ønsker ikke at udtale sig om sagen til dr.dk.

'Det er verdensarv'

Spørger man tatovørhistoriker og indehaver af Dansk Tatoveringsmuseum Frank Rosenkilde, er der ingen tvivl om butikkens store betydning:

At lukke Tattoo Ole ville svare til at fjerne Den lille havfrue. Frank Rosenkilde, tatovørhistoriker

- At lukke Tattoo Ole ville svare til at fjerne Den lille havfrue. Tattoo Ole er verdensarv. Det er helt unikt, at der findes sådan en gammel tatoveringsforretning her på Nyhavn. Det skal vi danskere være stolte over.

Da folk kom til det lille kælderlokale i Nyhavn 17 for at blive tatoveret i slutningen 1800-tallet, stod butikken i skarp kontrast til det idylliske Nyhavn, vi kender den dag i dag. Dengang var området primært tilholdssted for sømænd, prostituerede og folk på kanten af samfundet, forklarer Rosenkilde.